text: Tellus
  
  publiceret: 2009-02-02 09:57:09+01:00
  Tellus, (lat. 'Jorden'), urgammel romersk frugtbarhedsgudinde uden egen mytologi. Hun blev tidligt opfattet som identisk med den græske jordgudinde Gaia og var komplementær til Ceres, kornets og afgrødens gudinde. Tellus kaldtes også Terra Mater 'Moder Jord' og modtog ofre i form af drægtige dyr, ko eller svin, under festen for udsæd på hendes fødselsdag 13/12 og ved høstfester.